સવારે 9 વાગે લુન્સીકૂઇ ખાતે કલેકટરે સાઈકલ રેલીને લીલીઝંડી બતાવી પ્રસ્થાન કરાવ્યું હતું. ચૂંટણી અધિકારીએ જણાવ્યું હતું કે, મતદાર જાગૃતિ સાઈકલ રેલીમાં 22 શાળાના 2500થી વધુ વિદ્યાર્થીઓ, 100 જેટલા શિક્ષકો અને શહેરના જાગૃત મતદારો વિશાળ રેલીમાં જોડાયા હતા. અગાઉ સ્વીટઝરલેન્ડમાં 1920 સાઈકલવીરોની રેલી યોજાઇ હતી, જેનો રેકોર્ડ નવસારીએ તોડયો છે. ઉરીમાં 2.20 કિ.મી. રેલી યોજાઇ હતી. આ રેલી 5.5 કિ.મી.ની હતી, જે રેકોર્ડ પણ નવસારીના નામે થશે. નવસારીના તંત્રએ ગિનિસ બુક ઓફ વર્લ્ડ રેકોર્ડમાં દાવેદારી નોંધાવશે.